Беларусь таксама пасьпяшалася прызнаць Ахмадзінэжада і дэманструе яму сваю падтрымку. Сьмерці Беларусі, вядома, зычыць ня будуць, аднак, зважаючы на наш статус невялікай краіны, зацікаўленай у эканамічным разьвіцьці, гэтыя рызыкоўныя дэманстрацыі афіцыйнага Менску выклікаюць зьдзіўленьне. Галоўным законам для нас мусіла быць пазьбяганьне палітычных гульняў у краінах па-за нашым беспасярэднім навакольлем, як Беларусь і рабіла ў Іране з 1993 году і аж да прыходу Ахмадзінэжада. Цяпер ня дзівам будзе, калі пасьля зьмены ўлады ў Іране — што ёсьць даволі верагодным — беларусы тамака страцяць усё.